ปอ ยังมีหวังฟื้น โบว์ ประกาศสู้ต่อ
หลังผ่าตัดปอด-ซ้ายแต่เฝ้าระวังโรคแทรก,ปอ-ทฤษฎี ยังหลับ โดยหมอให้นอนพักเต็มที่ หลังผ่าตัดปอดซ้าย ด้าน โบว์ เมียพระเอกหนุ่มยํ้า ตราบใดสามียังมีลมหายใจก็จะสู้ต่อไป ตั้งใจทำบุญสร้างกุศลให้ ขณะที่ ผจก. ส่วนตัวปอ ขอแค่ให้ ปอ ได้กลับมาอยู่กับครอบครัวก็พอใจแล้ว ตอนนี้ทุกอย่างอยู่ที่กำลังใจ แต่เชื่อน่าจะปลอดภัยเพราะเห็นรอยยิ้มของหมอแล้ว,ความคืบหน้าอาการป่วยของปอ-ทฤษฎี สหวงษ์ ที่ป่วยเป็นไข้เลือดออกอย่างรุนแรง จนแพทย์ต้องตัดเท้าซ้าย ล่าสุดแพทย์ตัดสินใจ ผ่าตัดเอาปอดด้านซ้ายออกอีก เพื่อรักษาชีวิตเอาไว้ตามที่เสนอข่าวไปแล้วนั้น เมื่อวันที่ 25 ธ.ค. ที่หอผู้ป่วยวิกฤติโรคหัวใจ (CCU) ชั้น 9 อาคารสมเด็จพระเทพรัตน์ โรงพยาบาลรามาธิบดี ตั้งแต่ช่วงเช้าเป็นต้นมา ยังคงมีเหล่าบรรดาแฟนคลับญาติพี่น้อง รวมทั้งเพื่อนฝูงในวงการบันเทิงเข้ามาเยี่ยมและสอบถามอาการปอด้วยความเป็นห่วง โดยมีนายสงวนนางพิสมัย สหวงษ์ พ่อแม่พระเอกหนุ่ม นางแวนด้า หรือโบว์ สหวงษ์ ภรรยาปอ พร้อมด้วยนายน้ำอ้อย ศรมนตรา ผู้จัดการส่วนตัวคอยดูแลอย่างใกล้ชิด,ต่อมาเวลา 08.00 น. นายน้ำอ้อยดินทางไปถวายสังฆทาน อุทิศส่วนกุศลให้กับเจ้ากรรมนายเวรของปอ ที่โรงพยาบาลสงฆ์ จากนั้น 09.00 น. คณะเจ้าหน้าที่ของศูนย์การแพทย์สมเด็จพระเทพรัตน์ โรงพยาบาลรามาธิบดี แต่งชุดซานตี้ ชุดตุ๊กตุ๊ก และชุดรถเมล์สาย 8 มาอวยพรและมอบสิ่งของให้กับครอบครัวของปอ-ทฤษฎี เนื่องในเทศกาลคริสต์มาส ขณะที่นางแวนด้า หรือโบว์ ภรรยาปอ กล่าวถึงอาการสามีหลังผ่าตัดว่า ปอยังคงนอนหลับอยู่ในห้องซีซียู การผ่าปอดซ้ายเมื่อวันที่ 24 ธ.ค.ที่ผ่านมา ถือว่าทุกอย่างผ่านไปได้ด้วยดี ส่วนผลสรุปอาการนั้นต้องสอบถามจาก นพ.มารุต จันทรา หนึ่งในทีมแพทย์ที่ให้การรักษา จะเป็นผู้มาชี้แจงรายละเอียดทั้งหมด สำหรับอาการเมื่อช่วงเช้าเท่าที่ได้พูดคุยกับหมอ บอกว่า โอเคดี แต่ต้องรอดูอีกระยะ ตอนนี้ยังตอบอะไรไม่ได้ โบว์สู้ทุกวัน ตราบใดที่พี่ปอ ยังมีลมหายใจอยู่ โบว์ก็จะสู้ต่อไป ตอนนี้ตั้งใจว่าจะไปทำบุญสร้างผลบุญให้พี่ปอค่ะ ภรรยาปอกล่าวด้วยสายตามุ่งมั่น,ด้านนายน้ำอ้อย ผู้จัดการส่วนตัวพระเอกหนุ่ม กล่าวว่า ต้องให้ปอพักผ่อนหลังผ่าตัดให้เต็มที่ ตอนนี้หมอได้ให้ยานอนหลับอยู่ ตอนนี้ปอเหลือเพียงปอดด้านขวา ซึ่งจะทำให้ปอมีอาการเหนื่อยง่าย ถ้าหายป่วยแล้วจะออกกำลังกายหนักไม่ได้ ตนหวังเพียงว่า แค่เขาหายใจได้ กินอยู่ พูดจาได้เหมือนคนปกติเท่านั้นก็พอใจแล้ว ให้เขาได้อยู่กับลูกกับครอบครัว เป็นสิ่งที่ตนปรารถนาที่สุดแล้ว ส่วนตับตอนนี้ดีขึ้นมาก หัวใจก็เต้นดี ม่านตาดี ส่วนไต ต้องฟอกอยู่เหมือนเดิม คือทุกอย่างอยู่ที่กำลังใจ ตอนนี้เชื้อโรคบางตัวถูกกำจัดไปหมดแล้ว เพียงแต่ต้องเฝ้าระวังกลัวมันโผล่มาใหม่ และต้องเฝ้าระวังปอด คิดว่ายาเอาอยู่และปอน่าจะปลอดภัย เพราะตนสังเกตเห็นรอยยิ้มของหมอแล้ว,ผู้สื่อข่าวถามว่า เรื่องเปลี่ยนชื่อปอ เป็นอย่างไรบ้าง ผู้จัดการส่วนตัวปอตอบว่า มีคนแนะนำมาเป็นร้อย เพราะเป็นการแก้เคล็ด ซึ่งเราก็เข้าใจ ตอนนี้เวลาเขาอยู่ในห้องซีซียู เราเรียกชื่อป้องแล้ว ถือเป็นเคล็ด ไว้ออกจากห้องซีซียู ค่อยว่ากันใหม่ ส่วนชื่อจริงมีอยู่ในใจแล้ว ตามที่พระอาจารย์ให้มา แต่ที่ไม่ได้เปลี่ยนคือนามสกุลเท่านั้น,จากนั้นในช่วงเย็น นายน้ำอ้อยได้ให้สัมภาษณ์อีกครั้งว่า เข้าไปมองดูปอผ่านกระจกในห้องซีซียู หลายรอบ เห็นเขาแล้วปกติดี ตอนนี้หมอให้พักฟื้นร่างกายรอดูอาการ 3 วันเพื่อความมั่นใจ เพราะเป็นการผ่าตัดใหญ่ และตอนนี้ยังไม่อนุญาตให้ญาติเข้าไปในห้องของปอ ได้แต่มองๆอยู่หน้าห้องเท่านั้น ก่อนที่ปอจะเข้าผ่าตัด หมอได้แจ้งถึงผลข้างเคียงของการมีปอดข้างเดียว กรณีของปอต้องรอให้ร่างกายฟื้นเต็มที่จึงจะทราบ แต่สามารถใช้ชีวิตได้ปกติอยู่แล้ว และต้องรอแพทย์ เพราะถึงตอนนั้นหมอจะชี้แจงวิธีการดูแลร่างกาย แต่ตอนนี้ต้องเฝ้าระวังเรื่องการติดเชื้อก่อน และช่วยกันภาวนาให้ปอดด้านขวาที่เหลืออยู่หายจากการติดเชื้อ กลับมาเป็นปกติโดยเร็ว,ผู้สื่อข่าวถามว่า ช่วงปีใหม่ครอบครัวปอจะไปทำบุญที่ไหน นายน้ำอ้อยตอบว่า กำลังคิดกันอยู่ แต่ทุกครั้งที่เราไปทำบุญจะนึกถึงปอทุกครั้งและวางแผนกันว่าจะไปสวดมนต์ข้ามปี ส่วนปีใหม่นี้คงขอพรว่าอยากขอให้ปอกลับมาเป็นปกติไวๆ ให้ลุกขึ้นได้ หายใจเองได้ มีสติ มีกำลัง กลับมาใช้ชีวิตปกติที่สมบูรณ์ แม้ว่าจะมีบางอย่างที่ทำให้เขารู้สึกแปลกไปบ้าง เชื่อว่าปอต้องเข้มแข็ง
ปอ-ทฤษฎี ยังหลับ โดยหมอให้นอนพักเต็มที่ หลังผ่าตัดปอดซ้าย ด้าน โบว์ เมียพระเอกหนุ่มยํ้า ตราบใดสามียังมีลมหายใจก็จะสู้ต่อไป ตั้งใจทำบุญสร้างกุศลให้ 
ข่าวหน้า1,ปอ ทฤษฎี สหวงษ์,ตัดขา ปอ ทฤษฎี,ปอ ทฤษฎี ป่วยหนัก,ตัดขา ปอ,ตัดเท้าปอ,ปอ ทฤษฎี ป่วย,อาการปอ ทฤษฎี,ปอ ทฤษฎี ป่วยโคม่า,ปอ ทฤษฎี ไข้เลือดออก,ปอ ทฤษฎี โคม่า,ภรรยาปอ ทฤษฎี,แฟนปอ ทฤษฎี,โบ แวนด้า แฟนปอ ทฤษฎี,โบว์ แวนด้า แฟนปอ ทฤษฎี,โบ แวนด้า ภรรยาปอ ทฤษฎี,โบว์ แวนด้า ภรรยา,โบ แวนดา,โบว์ แวนดา,โบ แวนด้า,โบว์ แวนด้า,ปอ ทฤษฎี,ลูก ปอ ทฤษฎี,ลูกสาว ปอ ทฤษฎี,น้องมะลิ ลูกปอ ทฤษฎี,น้องมะลิ ลูกสาว ปอ ทฤษฎี,แถลงอาการ ปอ ทฤษฎี,ประกาศอาการปอ ทฤษฎี,ปอ ทฤษฎี บริจาคเลือด,บริจาคเลือดให้ปอ ทฤษฎี,ปอ ทฤษฎี ร.พ.รามา,ปอ ทฤษฎี เลือดกรุ๊ปเอ,บริจาคเลือดให้ ปอ ทฤษฎี ที่ไหน,ปอ เป็นไข้เลือดออก,ไข้เลือดออก,ภาวะไตวาย,ปอ ไตวาย,ไตวายเฉียบพลัน,ปอ ทฤษฎีขอบริจาคเลือด,บริจาคเลือดกรุ๊ป เอ,เลือดกรุ๊ป เอ,ลือ ปอ ทฤษฎี เสียชีวิต,ผ่าตัดปอดด้านซ้าย,ข่าว,ข่าวบันเทิง,ไทยรัฐฉบับพิมพ์